થોડા દિવસો પહેલાં અમદાવાદની કોર્ટમાં એક છૂટાછેડાનો કેસ આવ્યો હતો. આ કેસમાં કોર્ટે ટ્વિન્સ દીકરીઓને પૂછ્યું કે, તમારે કોની સાથે રહેવું છે. નાસમજ ઉંમર ધરાવતી આ બંને દીકરીઓએ કહ્યું કે, અમારે મમ્મી કે પપ્પા બેમાંથી કોઈની સાથે નથી રહેવું. મા-બાપ એવું વિચારતા હોય છે કે આખરે સંતાનના ભવિષ્ય માટે સહન કરી લેવાનું. સંતાનને શું ખબર પડે એવી માનસિકતા હવે ચાલે તેમ નથી. મા-બાપની જિંદગીમાં શું ચાલી રહ્યું છે એનાથી કોઈ પણ ઉંમરનું સંતાન મોટા ભાગે વાકેફ હોય છે.